b'\n_START_ARTICLE_\nDragong Biyetnames\n_START_PARAGRAPH_\nAng mga dragong Biyetnames o dragon ng Biyetnam (Vietnamese: r\xe1\xbb\x93ng o long \xe9\xbe\x8d) ay masagisag na mga nilikha sa kuwentong-bayan at mitolohiya ng Biyetnam. Ayon sa isang pang-unang kapanahunang mito ng paglikha, ang mga taong Biyetnames ay nagmula sa isang dragon at sa isang diwata._NEWLINE_Para sa mga tao ng Biyetnam, ang dragon ay nagdadala ng ulan, na mahalaga para sa agrikultura. Kumakatawan ito sa emperador, at sa kariwasaan at kapangyarihan ng bansa. Katulad ng dragong Intsik, ang dragong Biyetnames ay isang sagisag ng yang, na kumakatawan sa sansinukob, buhay, pag-iral, at paglaki._NEWLINE_Ang umiiral pang pagtukoy sa dragong Biyetnames ay bihira na sa ngayon, dahil sa masidhing mga pagbabago sa kasaysayan na hatid ng sinisisasyon ("pagiging makakulturang Intsik") ng Dinastiyang Nguy\xe1\xbb\x85n.\n_START_SECTION_\nAng alamat\n_START_PARAGRAPH_\nAng panlimang salinlahing apong lalaki ni Shennong, L\xe1\xba\xa1c Long Qu\xc3\xa2n - hari ng kadragunan na namumuhay malapit sa dagat \xc4\x90\xc3\xb4ng ay nagpakasal sa diyosang si \xc3\x82u C\xc6\xa1 na anak na babae ng hari ng kaibunan na si \xc4\x90\xe1\xba\xbf Lai. Si \xc3\x82u C\xc6\xa1 ay nangitlog ng isandaang mga itlog, na napisa upang maging isandaang mga anak na lalaki. Ang panganay na lalaki ay naging hari ng L\xe1\xba\xa1c Vi\xe1\xbb\x87t, ang unang dinastiya ng Biyetnam, at ipinahayag ang kanyang sarili bilang si Emperador H\xc3\xb9ng V\xc6\xb0\xc6\xa1ng. Ang Una ay nasundan ni H\xc3\xb9ng V\xc6\xb0\xc6\xa1ng Ang Ikalawa, H\xc3\xb9ng V\xc6\xb0\xc6\xa1ng Ang Ikatlo, at iba pa, sa loob ng labinwalong mga pamumuno. Ito ang pinagmulan ng kasabihang Biyetnames na "Con R\xe1\xbb\x93ng, ch\xc3\xa1u Ti\xc3\xaan" ("Mga anak ng dragon, mga apo ng mga diyos").'